Eiropas Parlamenta normatīvā rezolūcija par priekšlikumu Padomes lēmumam par informācijas apmaiņu un sadarbību attiecībā uz teroristiskiem pārkāpumiem (15599/2004 - C6-0007/2004 - 2004/0069(CNS))



Oficiālais Vēstnesis 124 E , 15/05/2006 Lpp. 0223 - 0232



P6_TA(2005)0217 Informācijas apmaiņa attiecībā uz teroristiskiem pārkāpumiem * Eiropas Parlamenta normatīvā rezolūcija par priekšlikumu Padomes lēmumam par informācijas apmaiņu un sadarbību attiecībā uz teroristiskiem pārkāpumiem (15599/2004 — C6–0007/2004 — 2004/0069(CNS)) (Apspriežu procedūra) Eiropas Parlaments, - ņemot vērā Padomes tekstu (15599/2004), - ņemot vērā Komisijas priekšlikumu Padomei (KOM(2004)0221) [1], - ņemot vērā ES līguma 34. panta 2. punkta c) apakšpunktu, - ņemot vērā ES līguma 39. panta 1. punktu, saskaņā ar kuru Padome ar to ir apspriedusies (C6-0007/2004), - ņemot vērā Reglamenta 93. un 51. pantu, - ņemot vērā Pilsoņu brīvību, tieslietu un iekšlietu komitejas ziņojumu, kā arī Ārlietu komitejas un Juridiskās komitejas atzinumus (A6-0160/2005), 1. apstiprina grozīto Padomes tekstu; 2. aicina Komisiju attiecīgi grozīt tās priekšlikumu saskaņā ar EK līguma 250. panta 2. punktu; 3. aicina Padomi informēt Parlamentu, ja tā ir paredzējusi nepievienoties Parlamenta apstiprinātajam tekstam; 4. prasa Padomei vēlreiz ar to apspriesties, ja tā ir paredzējusi būtiski grozīt Komisijas priekšlikumu; 5. uzdod priekšsēdētājam nosūtīt Parlamenta nostāju Padomei un Komisijai. Grozījums 1 3.a apsvērums (jauns) 3a) Ir jāpanāk augsta līmeņa uzticēšanās starp dalībvalstu tiesībaizsardzības iestādēm un Eiropolu, kā arī Eurojust, kuras trūkums līdz šim ir kavējis efektīvu informācijas apmaiņu. Šajos pasākumos jāiekļauj: - datu aizsardzības kopēju standartu noteikšana "trešajam pīlāram" neatkarīgas kopīgas uzraudzības iestādes vadībā; - policijas apgāde ar labas prakses rokasgrāmatu, kurā vienkāršā un praktiskā veidā izklāstīta policistu atbildība un pienākumi datu aizsardzībā; - krimināllikumu un kriminālprocesa likumu obligāto standartu noteikšana; - "trešajā pīlārā" augstākās tiesu instances statusa piešķiršana Eiropas Kopienu Tiesai; - pilnīgas parlamentāras pārbaudes nodrošināšana; Grozījums 2 5. apsvērums 5) Ņemot vērā vajadzību pēc savstarpējības, dalībvalstis vienas pašas nevar pietiekami labi sasniegt ierosināto darbību mērķi, bet to var sasniegt Savienība, kas var attiecīgi rīkoties saskaņā ar subsidiaritātes principu. Saskaņā ar proporcionalitātes principu šis lēmums neparedz neko, kas nav vajadzīgs, lai sasniegtu minētos mērķus. 5) Ņemot vērā vajadzību pēc savstarpējības, dalībvalstis vienas pašas nevar pietiekami labi sasniegt ierosināto darbību mērķi, bet to var sasniegt, uzlabojot sadarbību starp dalībvalstīm, kā arī Savienība, kas var attiecīgi rīkoties saskaņā ar subsidiaritātes principu. Saskaņā ar proporcionalitātes principu šis lēmums neparedz neko, kas nav vajadzīgs, lai sasniegtu minētos mērķus. Grozījums 3 5.b apsvērums (jauns) 5b) ar šo lēmumu pēc analoģijas piemēro to pašu datu aizsardzības līmeni, kāds Direktīva 95/46/EK ( 1995. gada 24. oktobris) par personu aizsardzību attiecībā uz personas datu apstrādi un šādu datu brīvu apriti [2]paredzēts "pirmajam pīlāram", un "trešā pīlāra" līmenī izveido kopīgu personas datu aizsardzības uzraudzības iestādi, kurai jādarbojas neatkarīgi un kurai, ņemot vērā šo īpatnību, jāsniedz ieteikumi ES iestādēm un it īpaši jāveicina to noteikumu vienveidīga piemērošana, kurus valstis pieņēmušas, īstenojot šo lēmum; Grozījums 4 5.c apsvērums (jauns) 5.c) Dalībvalstis ir apņēmušās veikt turpmākus pasākumus, lai ātri ratificētu visas starptautiskās konvencijas un protokolus, kas ir saistīti ar cīņu pret terorismu, tostarp arī protokolus, ar ko groza Eiropola Konvenciju, un ir gatavas turpināt centienus, lai trešās valstis ratificētu visus attiecīgos starptautiskos nolīgumus, kuri ir saistīti ar cīņu pret terorismu un dalībvalstu sniegto atbalstu un tehnisko palīdzību šo nolīgumu īstenošanā. Grozījums 5 1.a panta nosaukums (jauns) 1.a pants Informācijas apmaiņa starp policijas un tiesībaizsardzības iestādēm attiecībā uz teroristiskiem pārkāpumiem Grozījums 6 1.a panta 1. punkts (jauns) 1. Katra dalībvalsts seko, lai visa atbilstošā informācija, ko policija vai citas tiesībaizsardzības iestādes iegūst par teroristiskiem pārkāpumiem, vai informācija, ko tie var iegūt, neizmantojot piespiedu līdzekļus, saskaņā ar šo lēmumu tiktu nodota arī citu dalībvalstu policijai vai citām kompetentām tiesībaizsardzības iestādēm. Grozījums 7 1.a panta 2. punkts (jauns) 2. Katra dalībvalsts seko, lai noteikumi, kas regulē informācijas nodošanu policijai vai citām tiesībaizsardzības iestādēm, nebūtu stingrāki par tiem, kas informācijas nodošanai un pieprasīšanai tiek piemēroti valsts līmenī. Grozījums 8 1.a panta 3. punkts (jauns) 3. Informācija tiek nodota pēc policijas vai citas tiesībaizsardzības iestādes pieprasījuma, kas rīkojas saskaņā ar valsts tiesību aktiem saistībā ar teroristisko pārkāpumu izmeklēšanu. Grozījums 9 2. panta nosaukums Grozījums 12 2. panta 4. punkta d a) apakšpunkts (jauns) da) informācija par notiesājošiem spriedumiem saistībā ar teroristiskiem pārkāpumiem un īpašām situācijām, kas attiecas uz šiem pārkāpumiem, ja pirmās instances tiesas spriedumi tiek pārsūdzēti, dalībvalsts, kurai nosūta pieprasījumu, nekavējoties paziņo grozītos datus pieteikuma iesniedzējai dalībvalstij; Grozījums 13 2. panta 4. punkta d b) apakšpunkts (jauns) db) piespriestie sodi, kā arī vajadzīgā informācija par to piemērošanu; Grozījums 14 2. panta 4. punkta d c) apakšpunkts (jauns) dc) tiesību zaudēšana, ko izraisījusi notiesāšanas fakts; Grozījums 15 2. panta 4.punkta d e) apakšpunkts (jauns) de) iepriekšējā sodāmība; Grozījums 16 2. panta 4.a punkta c) apakšpunkts c) informācija par tiesas pieņemtiem galīgiem spriedumiem par teroristiskiem pārkāpumiem un konkrētiem šo pārkāpumu izdarīšanas apstākļiem; c) informācija par tiesas pieņemtiem spriedumiem par teroristiskiem pārkāpumiem un konkrētiem šo pārkāpumu izdarīšanas apstākļiem; ja pirmās instances tiesas spriedumi tiek pārsūdzēti, dalībvalsts, kurai nosūta pieprasījumu, nekavējoties paziņo grozītos datus pieteikuma iesniedzējai dalībvalstij; Grozījums 17 2. panta 4.a punkta c a) apakšpunkts (jauns) ca) piespriestie sodi, kā arī vajadzīgā informācija par to piemērošanu; Grozījums 18 2. panta 4.a punkta c b) apakšpunkts (jauns) ca) tiesību zaudēšana, ko izraisījis notiesāšanas fakts; Grozījums 19 2. panta 4.a punkta c c) apakšpunkts (jauns) cc) iepriekšējā sodāmība; Grozījums 20 2.a pants (jauns) 2.a pants Informācijas pārbaude un dzēšana par teroristiskiem pārkāpumiem 1. Reizi trijos gados Europols un Eurojust pārbauda saskaņā ar 2. pantu tiem nosūtītos datus, lai tos atjauninātu. 2. Europols un Eurojust pēc trim gadiem dzēš datus, kas tiem nosūtīti saskaņā ar 2. pantu, ja tie neattiecas uz izmeklēšanā esošām lietām. 3. Termiņu, kas minēts 2. punktā, izņēmuma gadījumā var pagarināt. Europols un Eurojust izstrādā atbilstīgu procedūru, lai izskatītu šādus izņēmuma gadījumus. Grozījums 21 3.a pants (jauns) 3.a pants Tiesas kompetence Katra dalībvalsts pieņem Eiropas Kopienu Tiesas jurisdikciju, kas ir kompetenta pieņemt prejudiciālu nolēmumu par šī lēmuma spēkā esamību un interpretāciju saskaņā ar ES līguma 35. panta 2. punktu. Grozījums 22 4. pants Grozījums 23 4. panta 1.a punkts (jauns) Grozījums 24 4. panta 1.b punkts (jauns) Grozījums 25 4.a pants (jauns) 4.a pants Informācijas apmaiņa bez pieprasījuma Neskarot 2. un 3. panta piemērošanu, policija vai citas kompetentās tiesībaizsardzības iestādes var nodot informāciju citu dalībvalstu policijai vai citām attiecīgajām kompetentajām tiesībaizsardzības iestādēm bez pieprasījuma, ja to rīcībā esošie nopietnie fakti liek domāt, ka šī informācija varētu palīdzēt novērst, izmeklēt vai atklāt noziegumus vai noziedzīgas darbības saistībā ar teroristiskiem pārkāpumiem. Informācijas nodošana saskaņā ar pirmo daļu attiecas tikai uz tādu informācijas bloku nodošanu, kas uzskatāmi par vajadzīgiem, lai nodrošinātu attiecīgo noziegumu vai noziedzīgo darbību novēršanu, izmeklēšanu vai atklāšanu. Rīcībā esošos nopietnos faktus, kas liek bez pieprasījuma apmainīties ar informāciju saskaņā ar pirmo daļu, norāda un skaidri pamato policija vai citas kompetentās tiesībaizsardzības iestādes. Grozījums 26 4.b pants (jauns) 4.b pants Atteikums nodot informāciju Policija vai citas kompetentās tiesībaizsardzības iestādes drīkst atteikties sniegt informāciju tikai tad, ja tie var pamatot, ka to rīcībā ir nopietni fakti, kas liek domāt, ka: a) šīs informācijas sniegšana varētu skart attiecīgās dalībvalsts, kurai prasa sniegt informāciju, vitālās intereses drošības jomā; b) šīs informācijas sniegšana varētu apdraudēt veicamās izmeklēšanas gaitu; c) pieprasītā informācija ir acīmredzami neatbilstīga vai neattiecas uz mērķiem, kuru dēļ tā tikusi pieprasīta. Grozījums 27 4.c pants (jauns) 4.c pants Datu vākšanas un apstrādes principi 1. Informācijai, tostarp personas datiem, ar ko apmainās vai ko nodod saskaņā ar šo lēmumu, ir jābūt: a) precīziem, piemērotiem un atbilstīgiem tiem mērķiem, kuriem tie vākti un pēc tam apstrādāti; b) vāktiem un apstrādātiem, tikai lai veiktu likumīgus uzdevumus. Datus par privāto dzīvi, kā arī datus par privātpersonām, kuras netiek turētas aizdomās, var vākt tikai īpašos absolūtas nepieciešamības gadījumos un ievērojot stingrus nosacījumus. 2. Saskaņā ar šo lēmumu nodoto datu integritāti un konfidencialitāti garantē visos to apmaiņas un apstrādes posmos. Informācijas avotus aizsargā. Grozījums 28 4.d pants (jauns) 4.d pants Tiesības piekļūt attiecīgās personas datiem Personai, par kuru savākti dati: a) jābūt informētai par datiem, kas uz viņu attiecas, ja vien nav kāda būtiska šķēršļa; b) nodrošina tiesības bez maksas piekļūt datiem, kas uz viņu attiecas, un izlabot neprecīzos datus, izņemot gadījumus, ja piekļuve var apdraudēt sabiedrisko drošību vai sabiedrisko kārtību, vai trešo personu tiesības un brīvības, vai ja tas var traucēt izmeklēšanas gaitu; c) gadījumā, ja dati saskaņā ar šo lēmumu ir izmantoti ļaunprātīgi, nodrošina tiesības bez maksas iebilst, lai atjaunotu likumību, un atbilstīgos gadījumos – saņemt atlīdzību, ja nav ievēroti šajā pantā noteiktie principi. Grozījums 29 4.e pants (jauns) 4.e pants Kopīga personas datu aizsardzības uzraudzības iestāde 1. Ir izveidota kopīga personas datu aizsardzības uzraudzības iestāde, še turpmāk — "iestāde". Šī iestāde ir konsultatīva un neatkarīga. 2. Iestādi veido katras dalībvalsts izraudzītās uzraudzības iestādes vai iestāžu pārstāvis, institūciju izveidotās iestādes vai iestāžu pārstāvis, Eiropas datu aizsardzības uzraudzītājs un Kopienas struktūras, kā arī Komisijas pārstāvis. Katras iestādes pārstāvi ieceļ tā institūcija, iestāde vai iestādes, kuras viņš/viņa pārstāv. Ja dalībvalsts ir izraudzījusies vairākas uzraudzības iestādes, tās ieceļ kopīgu pārstāvi. Tas pats attiecas uz iestādēm, kas izveidotas Kopienas iestādēm un struktūrām. 3. Šī iestāde pieņem lēmumus ar uzraudzības iestāžu pārstāvju balsu vienkāršo vairākumu. 4. Iestāde ievēlē tās priekšsēdētāju. Priekšsēdētāja pilnvaru laiks ir divi gadi. Priekšsēdētāju var ievēlēt atkārtoti. 5. Iestādei palīdz personas datu aizsardzības kopīgu uzraudzības iestāžu sekretariāts, kas ir izveidots ar Padomes 2000. gada 17. oktobra Lēmumu 2000/641/TI [3]. Sekretariātu pēc iespējas ātrāk pārceļ uz Komisiju. Grozījums 30 4.f pants (jauns) 4.f pants Kopīgās personas datu aizsardzības uzraudzības iestādes uzdevumi 1. Iestādes uzdevumi ir: a) izskatīt visus jautājumus saistībā ar to noteikumu piemērošanu, ko dalībvalstis pieņēmušas saskaņā ar šo lēmumu; b) sniegt Komisijai atzinumu par [datu] aizsardzības līmeni Eiropas Savienībā; c) sniegt ieteikumus par visiem šī lēmuma grozījumu projektiem, visiem priekšlikumiem par papildu vai īpašiem pasākumiem, lai aizsargātu fizisku personu tiesības un brīvības saistībā ar personas datu apstrādi, kā arī par jebkuru citu Eiropas tiesību aktu priekšlikumu, kas ietekmē šīs tiesības un brīvības; d) sniegt atzinumu par Eiropas līmenī izstrādātajiem rīcības kodeksiem. 2. Ja iestāde konstatē, ka starp tiesību aktiem un dalībvalstu praksēm pastāv atšķirības, kas, apstrādājot personas datus, var kaitēt līdzvērtīgai personu aizsardzībai Eiropas Savienībā, tā informē Komisiju. 3. Iestāde pēc savas ierosmes var sniegt ieteikumus par jebkuru jautājumu, kas attiecas uz personu aizsardzību saistībā ar personas datu apstrādi trešajā pīlārā. 4. Iestādes atzinumus un ieteikumus iesniedz Komisijai. 5. Lai izpildītu šos uzdevumus, iestādei ir tiesības veikt izmeklēšanu un faktiskas tiesības iestāties lietā, kuras tai ļauj atbilstīgos gadījumos veikt visus nepieciešamos pasākumus, lai datus labotu, uz laiku vai pilnīgi aizliegtu to apstrādi vai izdzēstu jebkurus savāktos datus, ja tie ir savākti, pārkāpjot 9.a un 9.b pantu. 6. Ikviena persona var griezties iestādē ar prasību aizsargāt viņas tiesības un brīvības saistībā ar personas datu apstrādi. Ieinteresēto personu informē par lēmumu attiecībā uz iesniegto prasību. 7. Komisija informē iestādi par pasākumiem, ko tā veikusi saistībā ar saņemtajiem atzinumiem un ieteikumiem. Tālab Komisija sagatavo ziņojumu, ko nosūta arī Eiropas Parlamentam un Padomei. Šo ziņojumu publicē. 8. Iestāde sagatavo gada ziņojumu par stāvokli attiecībā uz fizisko personu aizsardzību saistībā ar personas datu apstrādi trešajā pīlārā un to iesniedz Eiropas Parlamentam, Padomei un Komisijai. Šo ziņojumu publicē. Grozījums 31 4.g pants (jauns) 4.g pants Eiropola un Eurojust ziņojumi Eiropols un Eurojust sagatavo gada ziņojumu un to iesniedz Eiropas Parlamentam un Padomei. [1] Vēl nav publicēts OV. [2] OV L 281, 23.11.1995., 31. lpp. [3] OV L 271, 24.10.2000., 1. lpp. --------------------------------------------------